-סודי-

יש לזכור כי עליכן לשמור על סודיות בכל הקשור למידע הנרכש במהלך השירות, בנוגע למקומות השירות ולא.נשים בהם.

"נא להתנהג בהתאם!"

זכרו כי אתן מתחייבות להתנהגות ההולמת תפקיד ציבורי :

צניעות בלבוש ובהופעה, יושר אישי, התמדה בעבודה, מסירות לתפקיד ועמידה בלוח זמנים.

COPY PASTE

עליך לשמור העתקים של הדו"חות –

העתק אחד אצלך

העתק שני במקום השירות

זכרי!

אי הגשת דוחות בזמן – מעכבת את דמי הכיס!

"איזה מפעיל מהמם יש לי! הוא ויתר לי על שעות!"

**אז זהו. שלא.**

הגורם הממונה במקום השירות אינו יכול לוותר על שעות שירות, ואם קיבלת שחרור מוקדם – עליך השלים את השעות.

הידעת?

עליך למלא רישום נוכחות יומי

הכולל ימי חופשה, אישורי מחלה ותקופות בלתי נמנות --

ולהעביר אותו לרכזת שאחראית עליך, לא יאוחר מה- 3 לכל חודש, כשהוא חתום על ידי המפעיל.

אז מי אחראי עליך במקום השירות?

בכל מקום שירות ישנו אחראי אישי (מפעיל) הממונה עליך, מנחה ומאשר את פעילותך במקום, הוא חותם על דוחות הנוכחות ומאשר חופשות והיעדרויות (בהתאם לנוהל של השירות הלאומי)

מזל טוב!

התחלת בשירות הלאומי וקיבלת כרטיס מתנדבת!

הכרטיס מקנה הטבות

בהצגתו את מנפיקה כרטיס רב קו

אך אבוי...

אם איבדת אותו ינוכה מדמי הכיס שלך 15 ₪

הידעת?

משך השירות הוא לא פחות מ 40 שעות שבועיות בממוצע, למשך 5 ימים בשבוע, לתקופה של 12 חודשים רצופים כולל ימי חופשה!

לומדות לבחינה?

פעם אחת בשנה יש לכן אפשרות להיעדר שלושה ימים ברציפות (יומיים לפני הבחינה וביום הבחינה)

קולולולו!

התחתנתן ?

מגיעה לכן חופשה של 7 ימים רצופים כולל יום הנישואין.

יום הזיכרון לחללי מערכות ישראל

מתנדבות ממשפחות שכולות (מדרגה ראשונה) זכאיות להיעדר ביום הזיכרון.

ההיעדרות תחשב כיום בו התנדבו – (יום זה לא ייגרע ממכסת ימי החופשה שלהן)

בימי צום

גדליה, י' בטבת, תענית אסתר, י"ז בתמוז –

תתאפשר היעדרות של שעתיים (ובמידה וצמים)

היעדרות במשך כל היום תחשב כיום חופש על חשבון המתנדבת.

בצום תשעה באב – אפשר להיעדר יום שלם במידה והצהירו בהסכם מול העמותה.

מתנדבות מהעדה האתיופית -

מקום השירות מחויב לאשר היעדרות בעת חג הסיגד –

אך יש לזכור כי ההיעדרות היא על חשבון ימי החופשה העומדים לרשותכן

חופש!!!!!!!!!!!!!!!!!!!!!!!!!!!!!!!!!!!

בשבוע פעילות של 5 ימים = 22 ימי חופשה בשנה!

בשבוע פעילות של 6 ימים = 26 ימי חופשה בשנה!

אי אפשר לצבור ימי חופשה מהשנה הראשונה לשנה השנייה...

הפסיקו לך את השירות?

העמותה אינה מחויבת לשלב אותך במסגרות אחרות...

מקום השירות מחויב לאפשר לך עוד 14 יום שתחשב כתקופת שירות (גם אם שחררו אותך מהתייצבות)

החלטת לעזוב?

עליך להודיע לפחות 14 יום מראש...

בשעת חרום –

ממשיכים במקום השירות אלא אם התקבלה החלטה אחרת על ידי אחד הגורמים המוסמכים, ובנוסף, בנות השירות מתבקשות לסייע למערך העורף.

בשנה הראשונה אי אפשר גם ללמוד וגם לעבוד.

בשנה השנייה ניתן לקבל אישור לעבודה וללימודים.

יש להגיש טופס בקשה לאישור עבודה, בצירוף אישור של המפעיל במקום השירות.

האישור יינתן במידה והעבודה אינה פוגמת בתפקיד ואינה מונעת מלמלא את מכסת השעות.

במידה והתקבל אישור עבודה :

בשנה הראשונה ניתן לעבוד על 12 שעות שבועיות

בשנה השנייה – עד 20 שעות שבועיות.

**אסור לעבוד במקום השירות**.

העמותה יכולה לבטל את אישור העבודה – אם לא עומדים בתנאים, האישור תקף עד לתום שנת השירות, ואם עוברים בין מקומות שירות – התוקף שלו פג. עבודה ללא אישור – תגרום להפסקה מיידית של השירות.

לימודים ...

יש להגיש לרכזת שלומית טופס בקשה ללימודים, לציין את המוסד, היקף השעות, תכנית הלימודים, הסכמת המפעיל לבקשה.

בשנה הראשונה ניתן ללמוד עד 6 שעות שבועיות

בשנה השנייה ניתן ללמוד עד 12 שעות שבועיות.

הלימודים לא יפגעו בתפקיד בשירות הלאומי. האישור תקף לשנה אחת בלבד. בשנה השנייה יש להגיש בקשה חדשה.

בקשה חריגה ללימודים ..

רוצות ללמוד יותר משש או שתיים עשרה שעות שבועיות?

אפשר להגיש בקשה חריגה לעמותה..

אך-

לעמותה או למפעיל יש אפשרות לבטל את אישור הלימודים במידה והתפקוד במקום השירות נפגם..

כאן שובתים!

בזמן שביתה חלה חובת התייצבות במקום השירות או במקום אחר על פי הוראת שלומית או המפעיל.

המתנדבת לא תועסק במקום העובדים השובתים.

אם השביתה אורכת יותר מ 7 ימים – יש למסור דו"ח לאחראי שיקבע האם לאשר את הימים הללו.

אני חולההההההההההההההההה

קודם כל – להודיע לרכזת ולאחראי במקום השירות.

ניתן להיעדר בגין מחלה עד 30 יום במהלך שנת שירות. עבור הימים האלה מקבלים דמי כלכלה מלאים. לא לשכוח לצרף אישור רפואי בעת שליחת הדוח החודשי!

חולים יותר מ 30 יום ? יש צורך בוועדה רפואית מטעם השירות הלאומי – הפנייה באמצעות הרכזת ובצירוף אישורים רפואיים.

OMG יורד שלג!!!

אם מקום השירות סגור בגלל מזג האוויר – אתן משוחררות בזמן שהוא סגור.

אם גרות באזור החסום בגלל מזג האויר – אתן משוחררות מהשירות בעת שהדרכים חסומות.

היעדרות מסיבות אלה נחשבת יום עבודה מלא!

מתכננות חופשה?

זה דורש תיאום מוקדם וקבלת אישור מהאחראי במקום השירות ומחייב אישור מראש של הרכזת המלווה.

היעדרות ללא אישור תחשב כאי ציות לנהלים ותרד מימי החופשה השנתיים.

ביטוח לאומי -

העמותה מבטחת אתכן במהלך השירות

אך במידה והפסקתן את השירות, מכל סיבה, עליכן לדאוג לתשלום זה.

"לאן את/ה מגיעה/ה?"

**חל איסור מוחלט על נסיעה בטרמפים!!!**

יש לכן רב קו אישי

(שניתן לקבל אותו בנקודות רב קו ברחבי הארץ עם הצגת כרטיס מתנדבת בשירות הלאומי)

ימי הכשרה והשתלמויות

זה גם הולך להיות מעניין וכיף...

וזה גם חובה 😊

היעדרות ללא אישור הרכזת – תנוכה מימי החופש שלכן, לא חבל?

לא לשכוח – ברגע שקיבלתן הזמנה, יש להודיע למפעילים כדי שייערכו מראש להיעדרותכן.

דמי כלכלה:

מקבלות כל חודש – במידה והגשתן בזמן את הדו"חות.

התשלום יעבור לחשבון הבנק של המתנדבת בלבד – עליכן לפתוח חשבון על שמכן.

אם הפסקתן את השירות – ובפועל הייתן במקום השירות פחות מ 14 יום (בחודש של הפסקת השירות) – אינכן זכאיות לדמי כלכלה.